FORTH ดีด 3% รับกำไร Q3 โต 56% ควัก 300 ลบ. ซื้อที่ดิน “นครปฐม” ขยายธุรกิจ
FORTH ดีด 4% หลังรายงานงบไตรมาส 3/65 กำไรโต 56% แตะ 235 ล้านบาท รับรายได้อีเอ็มเอส-สมาร์ทเซอร์วิส พร้อมลงทุนซื้อที่ดินนครปฐม มูลค่า 300 ล้านบาท เตรียมขยายธุรกิจ
FORTH ดีด 4% หลังรายงานงบไตรมาส 3/65 โต 56% แตะ 235 ล้านบาท รับรายได้อีเอ็มเอส-สมาร์ทเซอร์วิส พร้อมลงทุนซื้อที่ดินนครปฐม มูลค่า 300 ล้านบาท เตรียมขยายธุรกิจ
14 พ.ย. 2565

ผู้สื่อข่าวรายงานว่า วันนี้ (14 พ.ย.65) ราคาหุ้น บริษัท ฟอร์ท คอร์ปอเรชั่น จำกัด (มหาชน) หรือ FORTH ณ เวลา 11:43 น. อยู่ที่ระดับ 43.25 บาท บวก 1.50 บาท หรือ 3.59% สูงสุดที่ระดับ 43.50 บาท ต่ำสุดที่ระดับ 40.25 บาท ด้วยมูลค่าการซื้อขาย 136.02 ล้านบาท

สำหรับราคาหุ้นปรับตัวขึ้น เนื่องจากบริษัทมีการรายงานผลการดำเนินงานไตรมาส 3/65 และงวด 9 เดือนปี 65 โดยบริษัทมีกำไรสุทธิไตรมาส 3/65 อยู่ที่ 234.89 ล้านบาท เพิ่มขึ้น 56% จากงวดเดียวกันของปีก่อน 150.59 ล้านบาท เป็นผลมาจากรายได้รวม 2,759 ล้านบาท เพิ่มขึ้น 682 ล้านบาท หรือเพิ่มขึ้นร้อยละ 33 จากงวดเดียวกันของปีก่อนอยู่ที่ 2,077 ล้านบาท ส่วนใหญ่เกิดจากการเพิ่มขึ้นของรายได้จากธุรกิจอีเอ็มเอสและธุรกิจสมาร์ทเซอร์วิส
อีกทั้งมีรายได้จากธุรกิจอีเอ็มเอส 1,203 ล้านบาท เพิ่มขึ้น 481 ล้านบาท หรือเพิ่มขึ้นร้อยละ 67 จากงวดเดียวกันของปีก่อน 722 ล้านบาท โดยมีสาเหตุจากการเพิ่มขึ้นของคําสังซื้อของลูกค้ารายใหญ่รายหนึ่งของงานรับจ้างผลิตและประกอบแผงวงจรอิเล็กทรอนิกส์ และมีรายได้จากธุรกิจสมาร์ทเซอร์วิส 908 ล้านบาท เพิ่มขึ้น 230 ล้านบาท หรือเพิ่มขึ้นร้อยละ 34 จากงวดเดียวกันของปีก่อน 678 ล้านบาท โดยส่วนใหญ่เกิดจากการเพิ่มขึ้นของรายได้จากธุรกิจตู้เต่าบิน
ขณะเดียวกัน ที่ประชุมคณะกรรมการบริษัท ครั้งที่ 6/65 เมื่อวันที่ 11 พ.ย.65 มีมติอนุมัติการซื้อที่ดิน เป็นที่ดินโฉนดเลขที 5233 เลขที่ดิน 364 และโฉนดเลขที่ 5207 เลขที่ดิน 359 ตั้งอยู่ที่ตำบลไร่ขิง อำเภอตลาดใหม่ จังหวัดนครปฐม เนื้อที่รวมจำนวน 49-3-40 ไร่ ราคาซื้อขายเท่ากับ 338,980,000 บาท (ไร่ละ 6,800,000 บาท) ทั้งนี้ภาษีทั้งหมด ค่าธรรมเนียมการจดทะเบียนโอนและค่าใช้จ่ายที่เกิดขึ้นการโอนกรรมสิทธิ และค่าใช้จ่ายอื่นๆ ที่เกี่ยวข้อง ให้ตกเป็นความรับผิดชอบของผู้ขาย
โดยจะทำรายการภายในไตรมาส 4/2565 ซึ่งแหล่งเงินมาจากเงินกู้จากสถาบันการเงินในประเทศ ทั้งนี้ การซื้อที่ดินดังกล่าวเพื่อรองรับการขยายธุรกิจในอนาคตของกลุ่มบริษัท